आम खाने के बाद भूलकर भी न खाएं ये चीजें, सेहत को होगा नुकसान
गर्मियों में लोग सबसे ज़्यादा आम खाते हैं। आम का शेक, खीर, कस्टर्ड भी बनता है। इसे कई फलों के साथ मिलाकर सलाद भी तैयार किया जाता है। भोजन के बाद मीठे का स्थान भी आम को मिला है। परंतु इस बात का भी ध्यान
गर्मियों में लोग सबसे ज़्यादा आम खाते हैं। आम का शेक, खीर, कस्टर्ड भी बनता है। इसे कई फलों के साथ मिलाकर सलाद भी तैयार किया जाता है। भोजन के बाद मीठे का स्थान भी आम को मिला है। परंतु इस बात का भी ध्यान रखें कि कुछ खाद्य और पेय ऐसे हैं जिनका सेवन आम के साथ या इसे खाने के बाद नहीं करना है।
दुग्ध उत्पाद
गर्मी में ठंडा रहने के लिए दही, लस्सी और मट्ठा पीते हैं। वहीं आम की तासीर गर्म होती है। ऐसे में जब आम खाने के बाद दही का सेवन करते हैं तो इन दोनों की ठंडी और गर्म तासीर सेहत को नुक़सान पहुंचाती है। इससे त्वचा और पेट संबंधी समस्याएं हो सकती हैं। 
शीतल पेय
कोल्ड ड्रिंक और आम, इन दोनों में ही अधिक मात्रा में शर्करा होती है। इनका साथ में सेवन करने से ब्लड शुगर का स्तर बढ़ सकता है। आम खाने के तुरंत बाद कोल्ड ड्रिंक पीने से पाचन क्रिया प्रभावित होती है और पेट फूल सकता है। आम के साथ पानी भी नहीं पीना चाहिए क्योंकि इससे भी पेट से जुड़ी समस्या हो सकती है। 
खट्टे फल
आम ख़ुद विटामिन-सी से भरपूर होता है इसलिए अन्य खट्टे फलों के साथ इसका सेवन करने से एसिडिटी और पाचन संबंधी समस्याएं हो सकती हैं। खट्टे फल, जैसे संतरे या नींबू में अम्लता का उच्च स्तर, आम पाचन में बाधा और सीने में जलन या पेट की परेशानी पैदा कर सकता है।
मसालेदार भोजन
कुछ लोग मिर्च-मसालेदार भोजन के बाद मीठे में आम खाते हैं। परंतु इनका संयोजन पेट को नुक़सान पहुंचा सकता है। पाचन प्रभावित हो सकता है, पेट में जलन, एसिडिटी, दस्त, गैस और ब्लोटिंग की समस्या हो सकती है। ऐसे में मसालेदार भोजन और आम खाने के बीच में दो से तीन घंटे का अंतर रखें। 